Oleme avastanud Eestis leviva arvutiviiruse, mis püüab internetipanga võltslehte kuvades PIN-kalkulaatori kasutajatelt välja petta turvakoode.  Õnneks ei ole meie kliendid kahju kannatanud. Selleks, et olla jätkuvalt üks samm kurjategijatest ees, viime internetipanka sisenemise ja tehingute kinnitamise koodid PIN-kalkulaatoril erinevate nuppude alla. Sel viisil ei teki ohtu, et keegi saaks Teie sisenemise PIN-koodi salaja tehingute kinnitamiseks kasutada isegi siis, kui Teie  arvuti on viirusega nakatunud.